A Törvényszék (negyedik tanács) 2013. szeptember 6‑i ítélete –
Post Bank Iran kontra Tanács
(T‑13/11. sz. ügy)
„Közös kül‑ és biztonságpolitika – Iránnal szemben az atomfegyverek elterjedésének megakadályozása érdekében hozott korlátozó intézkedések – A pénzeszközök befagyasztása – Jogalap – A nemzetközi jog megsértése – Indokolási kötelezettség – Védelemhez való jog – A hatékony bírói jogvédelemhez való jog – Nyilvánvaló mérlegelési hiba – A tulajdonhoz való jog – Arányosság – Egyenlő bánásmód – A hátrányos megkülönböztetés tilalma”
1.                     Megsemmisítés iránti kereset – Keresettel megtámadható aktusok – Fogalom – Kötelező joghatásokat kiváltó aktusok – Pusztán tájékoztató, a felperesnek a vele szemben joghatásokat kivált aktusokhoz képest önállóan sérelmet nem okozó aktus – Okafogyottság (EUMSZ 263. cikk) (vö. 43. pont)
2.                     Megsemmisítés iránti kereset – Keresettel megtámadható aktusok – Fogalom – Kötelező joghatásokat kiváltó aktusok – Hipotetikus, még el nem fogadott jogi aktusok – Kizártság (EUMSZ 263. cikk) (vö. 45., 46. pont)
3.                     Európai uniós jog – Alapvető jogok – Személyi hatály – Harmadik államokhoz tartozónak minősülő jogi személyek – Bennfoglaltság – Harmadik állam felelőssége az alapvető jogoknak a saját területén való tiszteletben tartásáért – Hatás hiánya (Az Európai Unió Alapjogi Chartája) (vö. 56., 60., 61. pont)
4.                     Európai uniós jog – Elvek – Védelemhez való jog – Terjedelem – Iránnal szembeni korlátozó intézkedések – Az atomfegyverek elterjedésében közreműködő vagy azt támogató személyek, szervezetek és szervek pénzeszközeinek befagyasztása – A Törvényszék valamely hatályon kívül helyezett ítélete által előírt korlátozások – E korlátozások eltűnése az uniós jogrendből – E jogok tiszteletben tartásának az uniós bíróság által történő olyan felülvizsgálatának megengedhetősége, amely nem veszi figyelembe ezeket a korlátozásokat (2010/413/KKBP tanácsi határozat, 24. cikk, (3) és (4) bekezdés; 961/2010 tanácsi rendelet, 36. cikk, (3) és (4) bekezdés és 267/2012 tanácsi rendelet, 46. cikk, (3) és (4) bekezdés) (vö. 65., 66. pont)
5.                     Intézmények jogi aktusai – Indokolás – Kötelezettség – Terjedelem – Iránnal szembeni korlátozó intézkedések – Az atomfegyverek elterjedésében közreműködő vagy azt támogató személyek, szervezetek és szervek pénzeszközeinek befagyasztása – Az indokolásnak az érdekelttel a számára sérelmet okozó jogi aktus elfogadásával egyidejűleg, vagy azt követően azonnal történő közlésére vonatkozó kötelezettség – Az indokolási kötelezettség megsértésének a peres eljárás során való helyrehozatala – Megengedhetetlenség (EUMSZ 296. cikk; 2010/413/KKBP tanácsi határozat, 24. cikk, (3) bekezdés; 961/2010 tanácsi rendelet, 36. cikk, (3) bekezdés és 267/2012 tanácsi rendelet, 46. cikk, (3) bekezdés) (vö. 69., 70., 72. pont)
6.                     Európai uniós jog – Elvek – Védelemhez való jog – A hatékony bírói jogvédelemhez való jog – Iránnal szembeni korlátozó intézkedések – Az atomfegyverek elterjedésében közreműködő vagy azt támogató személyek, szervezetek és szervek pénzeszközeinek befagyasztása – A meghozott határozatokat igazoló egyedi és különös okok közlésének kötelezettsége – Terjedelem (2010/413/KKBP tanácsi határozat, 24. cikk, (3) bekezdés; 961/2010 tanácsi rendelet, 36. cikk, (3) bekezdés és 267/2012 tanácsi rendelet, 46. cikk, (3) bekezdés) (vö. 71–73. pont)
7.                     Intézmények jogi aktusai – Indokolás – Kötelezettség – Terjedelem – Iránnal szembeni korlátozó intézkedések – Az atomfegyverek elterjedésében közreműködő vagy azt támogató személyek, szervezetek és szervek pénzeszközeinek befagyasztása – Az érintett előtt ismert olyan összefüggésben meghozott határozat, amely lehetővé teszi számára a vele szemben hozott intézkedés jelentőségének megértését – Rövidített indokolás megengedhetősége (EUMSZ 296. cikk; 2010/413/KKBP tanácsi határozat, 24. cikk, (3) bekezdés; 961/2010 tanácsi rendelet, 36. cikk, (3) bekezdés és 267/2012 tanácsi rendelet, 46. cikk, (3) bekezdés) (vö. 74., 75. cikk)
8.                     Intézmények jogi aktusai – Indokolás – Kötelezettség – Terjedelem – Iránnal szembeni korlátozó intézkedések – Az atomfegyverek elterjedésében közreműködő vagy azt támogató személyek, szervezetek és szervek pénzeszközeinek befagyasztása – Az uniós jogi aktusok által valamely jogalanynak a korlátozó intézkedésekkel érintett személyek és szervezetek listáira történő felvétele érdekében meghatározott vagylagos feltételek – E feltételek közül csak egyre, vagy közülük csak bizonyosokra alapított indokolás elégséges volta (EUMSZ 296. cikk; 2010/413/KKBP tanácsi határozat, 20 cikk, (1) bekezdés, b) pont; 961/2010 tanácsi rendelet, 16. cikk, (2) bekezdés és 267/2012 tanácsi rendelet, 23. cikk, (2) bekezdés) (vö. 85–96. pont)
9.                     Intézmények jogi aktusai – Indokolás – Kötelezettség – Terjedelem – A jogalap említésének kötelezettsége – Hiány más elemek alapján történő meghatározás esetében (EUMSZ 296. cikk) (vö. 86. pont)
10.                     Európai uniós jog – Elvek – Védelemhez való jog – Iránnal szembeni korlátozó intézkedések – Az atomfegyverek elterjedésében közreműködő vagy azt támogató személyek, szervezetek és szervek pénzeszközeinek befagyasztása – A dokumentumokhoz való hozzáférés joga – A meghallgatáshoz való jog – A Tanácsnál erre vonatkozóan előterjesztett kérelemtől függő jogok – A megsértés hiánya (2010/413/KKBP tanácsi határozat, 24. cikk, (3) bekezdés; 961/2010 tanácsi rendelet, 36. cikk, (3) bekezdés és 267/2012 tanácsi rendelet, 46. cikk, (3) bekezdés) (vö. 97–100., 103., 108., 111., 112. pont)
11.                     Európai uniós jog – Elvek – A hatékony bírói jogvédelemhez való jog – Iránnal szembeni korlátozó intézkedések – Az atomfegyverek elterjedésében közreműködő vagy azt támogató személyek, szervezetek és szervek pénzeszközeinek befagyasztása – Terhelő bizonyítékok közlésének kötelezettsége annak érdekében, hogy az érintett olyan helyzetbe kerüljön, hogy hasznosan forduljon az uniós bírósághoz és a szóban forgó jogi aktus jogszerűsége utóbbi által történő felülvizsgálatának biztosítása érdekében – A megsértés hiánya (Az Európai Unió Alapjogi Chartája; 2010/413/KKBP tanácsi határozat; 961/2010 tanácsi rendelet és 267/2012 tanácsi rendelet) (vö. 113., 114., 116., 117. pont)
12.                     Európai Unió – Közös kül‑ és biztonságpolitika – Iránnal szembeni korlátozó intézkedések – Az atomfegyverek elterjedésében közreműködő vagy azt támogató személyek, szervezetek és szervek pénzeszközeinek befagyasztása – A jogszerűség bírósági felülvizsgálata – Terjedelem – A bizonyítási teher megoszlása – Konkrét bizonyítékok és információk benyújtásának kötelezettsége – A tagállamok által nyújtott, és az uniós bírósággal nem közölhető információkra alapított határozat – Megengedhetetlenség (2010/413/KKBP tanácsi határozat, 20 cikk, (1) bekezdés, b) pont; 961/2010 tanácsi rendelet, 16. cikk, (2) bekezdés, a) pont és 267/2012 tanácsi rendelet, 23. cikk, (2) bekezdés, a) pont) (vö. 120., 128–130., 132., 134. pont)
13.                     Megsemmisítés iránti kereset – Megsemmisítést kimondó ítélet – Joghatások – A Bíróság általi korlátozás – Iránnal szembeni korlátozó intézkedések – Az atomfegyverek elterjedésében közreműködő vagy azt támogató személyek, szervezetek és szervek pénzeszközeinek befagyasztása – Azonos korlátozó intézkedéseket tartalmazó két jogi aktus két különböző időpontban történő megsemmisítése – A jogbiztonság súlyos megsértésének veszélye – E jogi aktusok közül az első joghatásainak a második jogi aktus megsemmisítésének hatálybalépéséig történő fenntartása (EUMSZ 264. cikk, második bekezdés; 267/2012 tanácsi rendelet, IX. melléklet; 2010/413/KKBP tanácsi határozat, II. melléklet) (vö. 137., 138., 140. pont)
Tárgy
Egyrészt először a 2010. október 25‑i 2010/644/KKBP tanácsi határozattal (HL L 281., 81. o.) módosított, az Iránnal szembeni korlátozó intézkedésekről és a 2007/140/KKBP közös álláspont hatályon kívül helyezéséről szóló, 2010. július 26‑i 2010/413/KKBP tanácsi határozat (HL L 195., 39. o.) II. mellékletének és az Iránnal szembeni korlátozó intézkedésekről és a 423/2007/EK rendelet hatályon kívül helyezéséről szóló, 2010. október 25‑i 961/2010/EU tanácsi rendelet (HL L 281., 1. o.) VIII. mellékletének megsemmisítése iránti kérelem, amennyiben ezek érintik a felperest, másodszor a 2010. október 29‑i levélben „foglalt” felperessel szembeni határozat megsemmisítése iránti kérelem, harmadszor a 2010/413 határozat módosításáról szóló, 2011. december 1‑jei 2011/783/KKBP tanácsi határozat (HL L 319., 71. o.) és a 961/2010 rendelet végrehajtásáról szóló, 2011. december 1‑jei 1245/2011/EU tanácsi végrehajtási rendelet (HL L 319., 11. o.) megsemmisítése iránti kérelem, amennyiben ezek érinthetik a felperes helyzetét, negyedszer a 2011. december 5‑i levélben „foglalt” felperessel szembeni határozat megsemmisítése iránti kérelem, ötödször az Iránnal szembeni korlátozó intézkedésekről és a 961/2010 rendelet hatályon kívül helyezéséről szóló, 2012. március 23‑i 267/2012/EU tanácsi rendelet (HL L 88., 1. o.) IX. mellékletének megsemmisítése iránti kérelem, amennyiben utóbbi érinti a felperest, hatodszor a Tanács vagy a Bizottság valamennyi olyan jövőbeli rendeletének vagy határozatának megsemmisítése iránti kérelem, amelyek kiegészítik vagy módosítják a jelen kereset keretében megtámadott jogi aktusok valamelyikét, másrészt pedig a 2010/413 határozat 20. cikke (1) bekezdésének b) pontja, a 961/1010 rendelet 16. cikkének (2) bekezdése, a 2010/413 határozat módosításáról szóló, 2012. január 23‑i 2012/35/KKBP tanácsi határozat (HL L 19., 22. o.) 1. cikkének 7. pontja, a 267/2012 rendelet 23. cikkének (2) bekezdése, a 2010/413 határozat módosításáról szóló, 2012. október 15‑i 2012/635/KKBP tanácsi határozat (HL L 282., 58. o.) 1. cikkének 8. pontja, a 267/2012 rendelet módosításáról szóló, 2012. december 21‑i 1263/2012/EU tanácsi rendelet (HL L 356., 34. o.) 1. cikkének 11. pontja, valamint a 2010/413 határozat módosításáról szóló, 2012. december 21‑i 2012/829/KKBP tanácsi határozat (HL L 356., 71. o.) 1. cikkének 2. pontja felperesre való alkalmazhatatlanságának megállapítása iránti kérelem.
Rendelkező rész
1)
A kereset elfogadhatatlan, amennyiben az az Európai Unió Tanácsa vagy az Európai Bizottság valamennyi olyan jövőbeli rendeletének vagy határozatának megsemmisítésére irányul, amelyek kiegészítik vagy módosítják a jelen kereset keretében megtámadott jogi aktusok valamelyikét.
2)
Nem szükséges határozni sem a Tanács 2010. október 29‑i és 2011. december 5‑i leveleiben „foglalt” Post Bank Irannal szembeni határozatok megsemmisítése iránti kérelmekről, sem pedig a Tanács által felvetett és a Bizottság által támogatott elfogadhatatlansági kifogásról a kizárólag a Tanács 2010. október 29‑i levelében „foglalt” Post Bank Irannal szembeni határozat megsemmisítése iránti kérelmek tekintetében.
3)
A Törvényszék megsemmisíti a 2010. október 25‑i 2010/644/KKBP tanácsi határozattal módosított, az Iránnal szembeni korlátozó intézkedésekről és a 2007/140/KKBP közös álláspont hatályon kívül helyezéséről szóló, 2010. július 26‑i 2010/413/KKBP tanácsi határozat II. mellékletét, az Iránnal szembeni korlátozó intézkedésekről és a 423/2007/EK rendelet hatályon kívül helyezéséről szóló, 2010. október 25‑i 961/2010/EU tanácsi rendelet VIII. mellékletét, a 2010/413 határozat módosításáról szóló, 2011. december 1‑jei 2011/783/KKBP tanácsi határozatot, a 961/2010 rendelet végrehajtásáról szóló, 2011. december 1‑jei 1245/2011/EU tanácsi végrehajtási rendeletet és az Iránnal szembeni korlátozó intézkedésekről és a 961/2010 rendelet hatályon kívül helyezéséről szóló, 2012. március 23‑i 267/2012/EU tanácsi rendelet IX. mellékletét, amennyiben ezek érintik a Post Bank Irant.
4)
A Törvényszék a 2010/644 határozattal, később pedig a 2011/783 határozattal módosított 2010/413 határozat II. mellékletének joghatásait a Post Bank Iran tekintetében a 267/2012 rendelet IX. mellékletének a Post Bank Iranra vonatkozó részében történő megsemmisítésének hatálybalépéséig fenntartja.
5)
A Törvényszék kötelezi a Tanácsot a saját költségein kívül a Post Bank Iran költségeinek a viselésére.
6)
A Bizottság maga viseli a saját költségeit.